บาทเปิด 30.74/76 แข็งค่าตามยูโร
ธนาคารซีไอเอ็มบี ไทย รายงาน เงินบาทเปิด 30.74/76 แข็งค่าตามทิศทางยูโร มองกรอบวันนี้ 30.70-30.80
2 ต.ค. 2555

ธนาคารซีไอเอ็มบี ไทย รายงาน เงินบาทเปิด 30.74/76 แข็งค่าตามทิศทางยูโร มองกรอบวันนี้ 30.70-30.80
นักบริหารเงินของธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.74/76 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.77/79 บาท/ดอลลาร์ เคลื่อนไหวในทิศทางเดียวกับค่าเงินยูโร
"เงินบาทขยับแข็งค่าตามยูโร วันนี้น่าจะเคลื่อนตัวในกรอบแคบๆ ระหว่าง 30.70-30.80(บาท/ดอลลาร์)" นักบริหารเงิน กล่าว
สถานการณ์ทางเศรษฐกิจของประเทศในกลุ่มสหภาพยุโรปยังเป็นปัจจัยสำคัญที่ส่งผลกระทบต่อการเปลี่ยนแปลงของอัตราแลกเปลี่ยน โดยล่าสุดเป็นเรื่องปัญหาระบบธนาคารของสเปน
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.05/08 เยน/ดอลลาร์ ปรับตัวอ่อนค่าจากระดับ 77.98/78.00 เยน/ดอลลาร์ ส่วนเงินยูโรอยู่ที่ระดับ 1.2893/2896 ดอลลาร์/ยูโร จากระดับ 1.2897/2903 ดอลลาร์/ยูโร
นักบริหารเงิน ประเมินกรอบความเคลื่อนไหวของเงินบาทไว้ระหว่าง 30.70-30.80 บาท/ดอลลาร์